I sommer blev hans hus en del af vejens kedelige statistik, da kriminelle brækkede sig vej ind i familien Feldts bolig, hvor indbrudstyvene på kort tid fyldte to tasker med værdier for op mod 70.000 kroner.

- Vi var på sommerferie, da de brød døren op med et koben, hvorefter de ryddede alle skabe igennem og gik ned i kælderen og sparkede en dør op. Her tog de hurtigt fat i nogle tasker, som de fyldte med smykker, computer, kontanter og alt muligt, fortæller Adam Nissen Feldt.

Chokket

Adam Nissen Feldts mor havde fået til at opgave at passe huset, mens familien Feldt var på sommerferie i Italien.

Hun fik et ordentligt chok, da hun var forbi for at vande blomster og i stedet fandt huset raseret af indbrudstyve.